Home » Cedric Vandesompel
Lees verder over Cedric Vandesompel sprint naar de provinciale trui te Hoboken (foto's)
Lees verder over Cedric Vandesompel eindigt knap tweede in de Soudal Classic te Sint-Niklaas Nóg ’n baas by Vodacom bedank skielik | Netwerk24
Nóg ’n baas by Vodacom bedank skielik
Deur Petrus Malherbe 28 November 2019 12:13
Till Streichert, Vodacom se finansiële hoof, het sy bedanking ingedien.
Till Streichert, finansiële hoof van Vodacom.
Dit volg enkele dae nadat Andries Delport, die maatskappy se tegnologiehoof, ook aangekondig het hy bedank.
Streichert was sedert Augustus 2015 Vodacom se finansiële hoof nadat hy aanvanklik in Februarie 2014 as finansiële direkteur aangestel is. Hy het voorheen vir Vodafone gewerk.
Die maatskappy het sy bedanking Donderdag bevestig. Volgens Vodacom het hy bedank om ’n geleentheid buite die maatskappy na te jaag.
Volgens Streichert was dit nie ’n maklike besluit om ná byna ses jaar by Vodacom te bedank nie.
“Ek het my tyd in Suid-Afrika terdeë geniet en ’n aantal uitdagende situasies by verskeie van Vodacom se bedrywighede in Afrika die hoof gebied.”
Hy het onder meer die afsonderlike notering van Vodacom in Tanzanië gelei en die maatskappy se belegging in Safaricom onderhandel en deurgevoer.
Shameel Joosub, uitvoerende hoof, het Streichert sterkte toegewens en sy bedanking as “veelseggend” en ’n “groot verlies vir die bedryf” beskryf.
Streichert bly in sy huidige pos aan tot minstens Junie aanstaande jaar.
Dit is die tweede hoëprofielbedanking by Vodacom in een week.
Delport, wat vir 23 jaar by Vodacom betrokke was, se bedanking is Dinsdag aangekondig. Hy is opgeraap deur Community Investment Ventures Holdings (CIVH), ’n onderneming wat in veselinternetdienste belê.
’n Opvolger vir Delport sowel as Streichert moet nog aangekondig word.
Vodacom se aandeelprys het Donderdag met meer as 2% gedaal tot R121,23.
Meer oor: Vodacom | Civh | Vumatel | Vodafone | Till Streichert | Andries Delport | Veselinternet | Selfoonmaatskappye | Tegnologie
Gesoute Vodacom-man bedank skielik
‘Goedkoop data’ knou Vodacom se inkomste
Owerheid sê hokaai vir Cell C, MTN se planne